Fritt Helsevalg

Fritt helsevalg (FHV) er en uavhengig medlemsorganisasjon som jobber for en bedret folkehelse gjennom retten til fritt valg i helsespørsmål. De jobber for at forbrukere skal ha størst mulig rett og mulighet til å fritt kunne velge behandlingsform, samt at de kjemper for størst mulig tilgang til alternative behandlingsformer.


== Historie ==
Organisasjonen ble stiftet 28. oktober 1996, som en videreføring av Aksjon Fritt Helsemarked (stiftet 1994). Et hovedformål med organisasjonen var å motarbeide innføringen av EUs kosttilskuddsdirektiv  og norsk lovverk som sier at virksom medisin skal selges fra apotek. Organisasjonen jobber også for mest mulig valgmuligheter ved valg av behandler og behandlingsform ved sykdom, arbeider for at trygderefusjon og offentlig støtte skal være mer universelt og ikke forbeholdes skolemedisinen. Organisasjonen ønsker å være en brobygger mellom skolemedisin og alternativ/komplementar medisin.
I 2009 sto Fritt Helsevalg bak aksjonen mot svineinfluensavaksinen sammen med blant andre Kjetil Dreyer. På organisasjonens nettsider har det opp gjennom årene blitt markedsført flere alternative behandlingsformer. Noen av disse er anerkjente og i utbredt bruk. Andre av disse har norske myndigheter karakterisert som helseskadelige. Fritt Helsevalg sitt standpunkt (per 2015) er å være nøytral med hensyn til behandlingsmetoder, det vil si å ikke ha noen egen oppfatning om behandlingers virkninger, men ha fokus på enkeltmenneskets rett til selv å kunne velge sin behandlingsform.Organisasjonen har frontet konspirasjonsteorier om at det som på himmelen observeres som kondensstriper fra fly i virkeligheten er systematisk forgiftning av befolkningen ved at flyene slipper ut dødelig gass, såkalte chemtrails.Fritt Helsevalg er tilknyttet Alliance for Natural Health og er medlem i National Health Federation siden 2006.


== Brobyggerprisen ==
Brobyggerprisen kan vise til flere ulike priserSiden 2004 har Fritt Helsevalg tildelt Brobyggerprisen hvert år. Gjennom denne prisen ønsker organisasjonen å anerkjenne helsepersonell som har arbeidet for å integrere alternative behandlingsformer.
2004: Roald Strand, lege og ernæringsterapeut 
2005: Karl Ludvig Reichelt, lege og forsker 
2006: Vilhelm Schjelderup, lege og akupunktør 
2007: Allan Fjelstrup, lege og naturterapeut 
2008: Bjørn Johan Øverbye, lege og bioresonansterapeut 
2009: Audun Myskja, lege og musikkterapeut 
2010: Christian Daling, lege og ernæringsterapeut 
2011: Dag Viljen Poleszynski, ernæringsfysiolog 
2012: Leif Ims, lege, homeopat og akupunktør 
2013: Stig Bruset, lege og homeopat 
2014: Siri Aabel, lege og homeopat 
2015: Pål Hermansen, tannlege, homeopat, fotograf og forfatter
2016: Jordmorteamet, to jordmødre som er tilhengere av hjemmefødsler 
2017: Geir Flatabø, lege og alternativ behandler 
2018: Trygve Hausken, professor og forsker 
2019: Lab1, ved bioingeniør og homeopat Dag Tveiten
2021: Fedon Lindberg, lege, spesialist i indremedisin (prisen ble utdelt på Høstkonferansen, Lillestrøm)Jordmorteamet som vant prisen i 2016 ble avviklet samme år etter at den ene av de to jordmødrene fikk innskrenket sin autorisasjon og fordi Helsedirektoratet ikke ville gi støtte til hjemmefødsler. Geir Flatabø fikk sin autorisasjon som lege innskrenket samme år som han mottok prisen.


== Referanser ==


== Eksterne lenker ==
Fritt Helsevalg
Alliance for Natural Health
National Health Federation